এ দিকে বিএসইসির রজতজয়ন্তী উপলক্ষে পুঁজিবাজারগুলোতে লেনদেন সময় আধঘণ্টা বাড়লেও তাতে বাজারগুলোর লেনদেন খুব একটা বাড়েনি। ঢাকা শেয়ারবাজার গতকাল সাড়ে ৪ ঘণ্টায় ৮১৬ কোটি টাকার লেনদেন নিষ্পত্তি করে। অথচ গত সোমবার ৪ ঘণ্টায় ৯৬৫ কোটি টাকা লেনদেন নিষ্পত্তি করেছিল পুঁজিবাজারটি। একই সময়ে চট্টগ্রাম শেয়ারবাজারে ৪৪ কোটি টাকা থেকে ৪২১ কোটিতে নেমে আসে লেনদেন। বে-মেয়াদি মিউচ্যুয়াল ফান্ড এজ বাংলাদেশ মিউচ্যুয়াল ফান্ডের প্রাথমিক গণপ্রস্তাবের (আইপিও) ইউনিট বিনিয়োগকারীদের বিও হিসাবে জমা হয়েছে। সিডিবিএল সূত্রে এ তথ্য জানা গেছে।